Document ID: 32005L0046

KOMISSION DIREKTIIVI 2005/46/EY,
annettu 8 päivänä heinäkuuta 2005,
neuvoston direktiivien 86/362/ETY, 86/363/ETY ja 90/642/ETY liitteiden muuttamisesta amitratsin jäämien enimmäismäärien osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljojen torjunta-ainejäämien enimmäismääristä 24 päivänä heinäkuuta 1986 annetun neuvoston direktiivin 86/362/ETY (1) ja erityisesti sen 10 artiklan,
ottaa huomioon eläinkunnasta peräisin olevissa elintarvikkeissa ja niiden pinnassa olevien torjunta-ainejäämien enimmäismäärien vahvistamisesta 24 päivänä heinäkuuta 1986 annetun neuvoston direktiivin 86/363/ETY (2) ja erityisesti sen 10 artiklan,
ottaa huomioon torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, 27 päivänä marraskuuta 1990 annetun neuvoston direktiivin 90/642/ETY (3) ja erityisesti sen 7 artiklan,
sekä katsoo seuraavaa:
(1)
Komission päätöksellä 2004/141/EY (4) nykyistä tehoainetta amitratsia ei enää sisällytetä neuvoston direktiivin 91/414/ETY (5) liitteeseen I. Kyseisen päätöksen mukaan tätä tehoainetta sisältävien kasvinsuojeluaineiden käyttö ei ole enää sallittua yhteisössä lukuun ottamatta joitakin käyttötarkoituksia, joiden osalta ei ole tällä hetkellä käytettävissä vaihtoehtoja (olennaiset käyttötarkoitukset).
(2)
Edellä 1 kappaleessa mainitussa komission päätöksessä säädetään siirtymäajoista, ja on aiheellista soveltaa tehoaineen käyttökiellosta yhteisössä johtuvia jäämien enimmäismääriä vasta kyseistä tehoainetta koskevan siirtymäajan päätyttyä.
(3)
Amitratsin osalta eläinlääkkeistä peräisin olevien jäämien enimmäismäärät eläinperäisissä elintarvikkeissa on vahvistettu neuvoston asetuksen (EY) N:o 2377/90 (6) puitteissa. On aiheellista ottaa ne huomioon tässä direktiivissä.
(4)
Sekä yhteisön käyttämät että Codex Alimentarius -kokoelmassa (7) suositetut jäämien enimmäismäärät vahvistetaan ja arvioidaan samankaltaisin menetelmin. Codex Alimentarius -kokoelmassa on vahvistettu amitratsille joitakin jäämien enimmäismääriä. Ne on otettu huomioon vahvistettaessa jäämien enimmäismääriä tässä direktiivissä. Codex Alimentarius -kokoelmassa vahvistettuja jäämien enimmäismääriä, joita ehdotetaan lähitulevaisuudessa peruutettaviksi, ei ole otettu huomioon. Codex Alimentarius -kokoelman mukaisia jäämien enimmäismääriä on arvioitu kuluttajille aiheutuvan riskin kannalta, mutta minkäänlaista riskiä ei todettu.
(5)
Sen varmistamiseksi, että kuluttajia suojellaan riittävästi altistumiselta jäämille, jotka ovat peräisin kasvinsuojeluaineiden luvattomasta käytöstä, jäämien enimmäismääriksi asianomaisille tuote-/torjunta-aine-yhdistelmille olisi aiheellista vahvistaa analyysiherkkyyden alaraja.
(6)
Sen vuoksi on tarpeen muuttaa useita direktiivien 86/362/ETY, 86/363/ETY ja 90/642/ETY liitteiden mukaisia amitratsin käytöstä johtuvia torjunta-ainejäämiä torjunta-aineiden käyttökiellon asianmukaisen valvonnan mahdollistamiseksi ja kuluttajien suojelemiseksi.
(7)
Asiaan liittyviä direktiivien 86/362/ETY, 86/363/ETY ja 90/642/ETY liitteitä olisi sen vuoksi muutettava vastaavasti.
(8)
Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Korvataan direktiivin 86/362/ETY liitteessä II olevassa A osassa rivi seuraavasti:
Torjunta-ainejäämä
Enimmäismäärä mg/kg
”Amitratsi ja sen 2,4- dimetyylianiliiniä sisältävät metaboliitit amitratsina ilmaistuna
0,05 (8) vilja
2 artikla
Korvataan direktiivin 86/363/ETY liitteessä II olevassa B osassa rivit seuraavasti:
Torjunta-ainejäämä
Enimmäismäärä (mg/kg)
Liha, rasva mukaan luettuna, lihavalmisteet, muut eläimenosat ja eläinrasvat, jotka on lueteltu liitteen I CN-koodeissa 0201, 0202, 0203, 0204, 0205 00 00, 0206, 0207, ex02 08, 0209 00, 0210, 1601 00 ja 1602
Maito ja maitotuotteet, jotka on lueteltu liitteen 1 CN-koodeissa 0401, 0402, 0405 00 ja 0406
Kuorelliset tuoreet munat, linnunmunat ja munankeltuaiset, jotka on lueteltu liitteen 1 CN-koodeissa 0407 00 ja 0408
”Amitratsi ja sen 2,4- dimetyylianiliiniä sisältävät metaboliitit amitratsina ilmaistuna
0,05 (9) Siipikarja
0,01 (9)
3 artikla
Korvataan direktiivin 90/642/ETY liitteessä II olevat torjunta-ainejäämien enimmäismäärät amitratsille tämän direktiivin liitteessä olevilla enimmäismäärillä.
4 artikla
1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 9 päivänä tammikuuta 2006. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.
Niiden on sovellettava näitä säännöksiä 10 päivästä tammikuuta 2007.
Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
5 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
6 artikla
Tämä direktiivi on osoitettu kaikille jäsenvaltioille.
Tehty Brysselissä 8 päivänä heinäkuuta 2005.

Labels: 20
3
17
6